Joans hus ligger så smukt og med den fineste have med appelsin- og citrontræer - og ikke mindst udsigt til bjergene hele vejen rundt om huset. Vi nød at sidde på terrassen om aftenen og se bjergene forsvinde i mørket. Huset ligger mindre end 10 minutters gang fra torvet i Soller, og der er masser af fine gåture lige udenfor døren. Og så er det ikke mindst nemt at komme til vandet og bade. Huset fungerede perfekt til vores lille familie med to børn på 1 og 4 år - der var både høj stol, babyseng og badekar til ungerne. Vi var ramt af sygdom og jeg ankom derfor til huset alene med to små børn, men Joan var en kæmpe hjælp. Han hentede os på benzintanken, så vi ikke selv skulle finde vej, og han slæbte alle vores ting op til huset og installerede os, så jeg bare kunne tage mig af børnene. En rigtig god vært:)